அதுதான் என்ன பண்ணும் ? நாலு குழந்தைங்க. எல்லாம் சின்னச் சின்னது. " அவன் இப்போது அழுதுகொண்டிருந்தான். சர்மாவுக்கு ஏதோ தோன்றி , “ நீ இன்னிக்குச் சாப்பிட்டாயா ? ” என்று கேட்டார். அவன் , “ இல்லீங்க ” என்றான். அவன் அன்றில்லை. எவ்வளவோ நாட்களாக சாப்பிடவில்லை என்பதுகூடக் கேட்கத் தேவையற்றதாகயிருந்தது. சர்மா அவர் ஜேபியில் கையை விட்டார். நாங்களும் உடனே எங்கள் பைகளில் துளாவினோம். சில்லரை எல்லாம் சேர்ந்து இரண்டு ரூபாயிருக்க்கும். சர்மா , " இந்தா இதைக் கொண்டு போய் முதல்லே காண்டீனுக்குப் போய் நன்னாச் சாப்பிடு ” என்றார்.